Die wêreld in foto's – 5 Junie 2017 | Maroela Media
Lede van die media wag vir Bill Cosby om by die hof in Norristown op te daag. Cosby se verhoor begin vandag nadat hy van seksuele aanranding aangekla is. Oor die jare is verskeie soortgelyke klagtes teen hom ingedien (AP Foto / Matt Rourke
'n Kasjmirse visserman is vroegoggend al op sy pos by die Nigeen-meer in Indië. Die Kasjmir is 'n groen pieringvormige vallei met vrugteboorde en omring met sneeu in die Himalajas. (AP Foto / Mukhtar Khan)
Carla Suarez Navarro van Spanje speel teen Simona Halep van Roemenië tydens die Franse Ope-tennistoernooi in Parys. (AP Foto / Michel Euler)
Ongeveer 900 ruiters neem deel aan 'n optog vir die Pinksterfees naby Bad Koetzing in Duitsland. (Armin Weigel / dpa via AP)
Polisiebeamptes in Londen loop tussen blomme deur wat as huldeblyk op die Londen-brug neergesit is. Verskeie mense is dood en meer as 40 beseer ná 'n terreuraanval op dié brug. Talle verdagtes is ook reeds in hegtenis geneem en die polisie is besig met 'n deeglike ondersoek na die voorval. (AP Foto/ Alastair Grant)